b'\n_START_ARTICLE_\nT\xc3\xa9a Leoni\n_START_SECTION_\nUra\n_START_PARAGRAPH_\nLeoni sai vuonna 1995 p\xc3\xa4\xc3\xa4roolin tilannekomediasarjassa Paparazzi vasten tahtoaan. Sarja jatkui vuoteen 1998 asti. H\xc3\xa4n on n\xc3\xa4ytellyt my\xc3\xb6s muun muassa elokuvissa Pahat pojat (1995), Deep Impact (1998), Family Man \xe2\x80\x93 perhe on paras (2000), Jurassic Park III (2001) ja Taalat taskuun, Dick & Jane (2005). Lis\xc3\xa4ksi Leoni n\xc3\xa4yttelee p\xc3\xa4\xc3\xa4osaa menestyneess\xc3\xa4 televisiosarjassa Rouva Ministeri.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nLeoni solmi ensimm\xc3\xa4isen avioliittonsa Neil Tardion kanssa vuonna 1991. Liitto p\xc3\xa4\xc3\xa4ttyi eroon nelj\xc3\xa4n aviovuoden j\xc3\xa4lkeen vuonna 1995._NEWLINE_Leoni meni naimisiin n\xc3\xa4yttelij\xc3\xa4 David Duchovnyn kanssa vuonna 1997. Heill\xc3\xa4 on kaksi lasta, tyt\xc3\xa4r Madelaine West (s. 1998) ja poika Kyd Miller (s. 2002)._NEWLINE_Vuonna 2008 parin ilmoitettiin eronneen, ja olleen asumuserossa jo kuukausia ennen eroilmoitusta. He halusivat pit\xc3\xa4\xc3\xa4 eronsa yksityisasianaan lastensa vuoksi. Erosta huolimatta pari n\xc3\xa4ytt\xc3\xa4ytyi yhdess\xc3\xa4._NEWLINE_Pari palasi nopeasti yhteen vuoden 2008 eroilmoituksen j\xc3\xa4lkeen, mutta vuonna 2011 heid\xc3\xa4n ilmoitettiin j\xc3\xa4lleen olevan asumuserossa. He hakivat avioeroa vuonna 2014, ja se astui voimaan saman vuoden kes\xc3\xa4kuussa. Nyky\xc3\xa4\xc3\xa4n Leoni seurustelee n\xc3\xa4yttelij\xc3\xa4 Tim Dalyn kanssa. He tapasivat Rouva Ministerin kuvauksissa, jossa Daly esitt\xc3\xa4\xc3\xa4 Leonin esitt\xc3\xa4m\xc3\xa4n ulkoministeri McCordin miest\xc3\xa4.'